**לורנס ג'ין "לארי" דייוויד** (באנגלית: **Lawrence Gene "Larry" David**; נולד ב-2 ביולי 1947) הוא יוצר סדרות, תסריטאי, במאי טלוויזיה ושחקן קולנוע וטלוויזיה יהודי-אמריקאי. יחד עם ג'רי סיינפלד יצר בשנת 1989 את הסיטקום "סיינפלד", שנחשב לאחת מקומדיות המצבים הפופולריות והמוערכות ביותר אי פעם. בשנת 2000 יצר את הסדרה הקומית "תרגיע". שתי הסדרות מאופיינות בדיאלוגים ובמצבים אבסורדיים, עוסקות באתיקה של הסוציולוגיה המודרנית וישנה התייחסות נרחבת בהן לפרטים הקטנים שעל סדר היום. נמנה גם עם צוות הכותבים של התוכנית המצליחה "סאטרדיי נייט לייב" בשנים 1984–1985.

ביוגרפיה
--------

לורנס ג'ין דייוויד נולד בשכונת שיפסהד ביי (אנ'), בברוקלין, ניו יורק שבארצות הברית למשפחה יהודית. בנה של רוז (נולדה בשם רגינה ברנדס) ומורטימור ג'וליוס "מורטי" דייוויד, שהיה יצרן בגדי גברים. משפחת אביו הגיעה לארצות הברית מגרמניה במאה ה-19, בעוד אמו נולדה בטרנופול שבאימפריה האוסטרו-הונגרית (כיום באוקראינה). הוא למד בבית הספר התיכון של שיפסד ביי (אנ'), ולאחר מכן באוניברסיטת מרילנד, וסיים עם תואר ראשון בהיסטוריה. אחרי הקולג', הוא התגייס לשירות המילואים של צבא ארצות הברית (אנ').

קריירה
------

### "סיינפלד"

דייוויד חבר לג'רי סיינפלד והם יצרו ב-1989 פיילוט לNBC בשם "The Seinfeld Chronicles" ממנו התפתחה קומדיית המצבים "סיינפלד", מהסדרות המצליחות אי פעם. דייוויד כתב 62 מפרקי הסדרה, בהם הפרק ההתערבות שעבורו זכה בפרס אמי על כתיבת הפרק. אחד מן הביטויים בו נעשה שימוש בפרק, "master of my domain", הפך לביטוי שגור בתרבות הפופולרית. הוא זכה באמי נוסף עבור הסדרה והיה מועמד 19 פעמים סך הכל. הוא עזב את הסדרה אחרי שבע עונות, אולם חזר כדי לכתוב את פרק הסיום בעונה התשיעית והאחרונה. דמותו של ג'ורג' קוסטנזה ב"סיינפלד" מבוססת על אישיותו של לארי דייוויד.

נוסף לכתיבה וליצירה דייוויד גילם מספר דמויות משנה, בהן את קולו של ג'ורג' סטיינברנר, הבוס של ג'ורג' קוסטנזה שנראה מאחור בלבד, מוכר עיתונים, פעיל גרינפיס, עורך דינו של פרנק קוסטנזה העוטה גלימה ועוד.

עבור זכויות השידור לסדרת קומדיית המצבים "סיינפלד" קיבל לארי דייוויד סכום חסר תקדים של 200 מיליון דולר[דרוש מקור].

### לאחר "סיינפלד"

במשך השנים דייוויד נענה להזמנות לגלם את עצמו במספר סדרות: "הפמליה", "האנה מונטנה", "הליגה", ועוד.

הוא גילם מספר תפקידים קטנים בסרטיו של וודי אלן, כמו בסרט סיפורי ניו יורק (1989) שהובילו בשנת 2009 להשתתפותו כדמות ראשית בסרט "מה שעובד" לצד אוון רייצ'ל ווד.

ב-2015 יצר והופיע בתיאטרון עם ההצגה "Fish In The Dark".

### "תרגיע"

 ערך מורחב – **תרגיע**  

בשנת 2000, עלתה ברשת HBO סדרה קומית חדשה בכיכובו של דייוויד, "תרגיע". סגנון הסדרה שעוסקת בעצם ב"כלום" נשמר. זוהי סדרה בעלת מאפיינים אוטוביוגרפים של דייוויד, והוא מגלם גרסה בדיונית של עצמו. כאשר היא עוסקת בחיי נישואיו, יחסיו עם חבריו ויחסיו עם האנשים העובדים איתו. אל הסדרה מגיעים שחקני קולנוע וטלוויזיה רבים להופעות אורח, לרוב בתור עצמם. בין המתארחים ניתן למצוא את בן סטילר, דייוויד שווימר, ונדה סייקס, מרטין סקורסזה, דסטין הופמן, סטיבן קולבר, ריקי ג'רווייס, רוזי אודונל, מל ברוקס ועוד. לאורך הסדרה מופיע השחקן ריצ'רד לואיס כחברו הטוב ביותר של לארי. גם הוא משחק בסדרה את עצמו. העונה השביעית היוותה איחוד של "סיינפלד". במהלכה התארחו כל ארבעת השחקנים הראשיים ב"סיינפלד", וכן דמויות משניות רבות. העלילה סבבה סביב צילום פרק איחוד ל"סיינפלד".

הסדרה, בת שתים עשרה עונות, השיגה פופולריות רבה בארצות הברית וזכתה בפרסים רבים דוגמת פרס גלובוס הזהב 2003 לסדרה הקומית הטובה ביותר. ב-2015 וב-2016 הופיע בתפקיד אורח קבוע ב"סאטרדיי נייט לייב" בה חיקה את המועמד לנשיאות ברני סנדרס, בפינה שכללה מחוות קבועות ל"תרגיע". הוא אף הנחה תוכנית אחת ב-2016.

חיים אישיים
-----------

בשנים 1993–2007 היה נשוי לאקטיביסטית איכות הסביבה האמריקאית-יהודייה לורי לנארד (אנ'), מפיקה שהפיקה בין היתר את הסרט "ענבים חמוצים" אותו כתב וביים דייוויד. לזוג נולדו שתי בנות והם התגוררו באזור לוס אנג'לס.

ב-7 באוקטובר 2020 נישא דייוויד לאשלי אנדרווד, אותה הכיר במסיבת יום הולדתו של סשה ברון כהן בשנת 2017.

דייוויד מגדיר עצמו כאתאיסט.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **לארי דייוויד** |
| ויקישיתוף תמונות ומדיה בוויקישיתוף: **לארי דייוויד** |

* לארי דייוויד, במסד הנתונים הקולנועיים IMDb (באנגלית)
* לארי דייוויד, באתר "אידיבי", מאגר הידע העברי לקולנוע ישראלי ועולמי
* לארי דייוויד, באתר AllMovie (באנגלית)
* לארי דייוויד, באתר Rotten Tomatoes (באנגלית)
* לארי דייוויד, במסד הנתונים הקולנועיים KinoPoisk (ברוסית)
* לארי דייוויד, באתר AllMusic (באנגלית)
* לארי דייוויד, באתר MusicBrainz (באנגלית)
* לארי דייוויד, באתר Discogs (באנגלית)
* לארי דייוויד, באתר Songkick (באנגלית)
* נועה רובין, הבחירה הטבעית של וודי: לארי דייוויד מככב ב"whatever Works", באתר nrg,‏ באתר nrg,‏ 9 ביוני 2009
* מרטין מילר, לוס אנג'לס טיימס, לארי דייוויד לא רגוע, באתר nrg, ‏באתר nrg,‏ 6 באוקטובר 2009
* ניר נתן, דיוויד המלך, באתר ynet, 7 באוקטובר 2009
* שי גולדן, עכבר העיר אונליין, לארי דיוויד הוא אלוהים, באתר הארץ, 4 בדצמבר 2009
* דודי כספי, לארי דיוויד - עכשיו הסרט, באתר ישראל היום, 9 באוגוסט 2013
* אתר למנויים בלבד יואב סיון, הסימפוניה התשיעית, באתר "ידיעות אחרונות", 26 בספטמבר 2017
* עמית סלונים‏, תרגיעו: 5 דברים שלמדנו מלארי דיוויד, באתר וואלה!‏, 28 בספטמבר 2017
* לארי דייוויד, באתר אנציקלופדיה בריטניקה (באנגלית)

הערות שוליים
------------

1. ↑  Aurelie Corinthios and Elizabeth Leonard, Larry David Marries Girlfriend Ashley Underwood, פיפל, ‏8 באוקטובר 2020 (באנגלית)
2. ↑  Dolan, Deirdre (2006). *Curb Your Enthusiasm: The Book*. Gotham Books. p. Front Matter.

| סיינפלד |
| --- |
| יוצרים | לארי דייוויד • ג'רי סיינפלד |
| שחקנים ראשיים | ג'רי סיינפלד • ג'וליה לואי-דרייפוס • מייקל ריצ'רדס • ג'ייסון אלכסנדר |
| דמויות | ג'רי סיינפלד • איליין בניס • קוזמו קריימר • ג'ורג' קוסטנזה • דמויות משנה |
| פרקים בולטים | ההתערבות • השומרוני הטוב |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007260373005171
* BIBSYS: 9072600
* BNE: XX4700303
* BnF: cb14091120q (data)
* CANTIC: a11903740
* CiNii: DA17635197
* GND: 136686842
* ISNI: 0000 0001 1634 9678
* LCCN: n98023789
* MusicBrainz: 834904db-35ff-48af-b786-8b922e0c2947
* NKC: xx0150453
* NLP: a0000003208934
* NTA: 202411311
* SUDOC: 089828720
* VIAF: 46967336
* WorldCat: lccn-n98023789

 |